ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660013239

ขอให้แก้ไขปัญหาการกีดขวางทางสัญจรของกลุ่มวัยรุ่นมั่วสุมเสพกัญชา บริเวณเจริญกรุง 109 แยก 3 แขวงบางคอแหลม เขตบางคอแหลม กรุงเทพมหานคร จุดสังเกต ปากซอยเจริญกรุง109 จะมีร้านสะดวกซื้อเซเว่นอีเลฟเว่นสาขาโรงพยาบาลเจริญกรุง ให้เข้าไปในซอยประมาณ 10 เมตร จะเจอร้านสะดวกซื้อโลตัสเอ็กเพลส สาขาโรงพยาบาลเจริญกรุง และมีร้านสะดวกซื้อเซเว่นอีเลฟเว่นอีกสาขาใกล้กัน ตรงข้ามจะมีวินจักรยานยนต์รับจ้างสาธารณะ ชื่อวินตลาดเสรี ตรงข้ามวินฯจะเป็นแยก3 ที่เป็นทางสัญจรของประชาชนที่อาศัยอยู่แถวนั้น พื้นที่ความรับผิดชอบของสำนักงานเขตบางคอแหลม และสถานีตำรวจนครบาลวัดพระยาไกร เนื่องจากบริเวณวินรถจักรยานยนต์รับจ้างสาธารณะ จะเป็นจุดที่มีกลุ่มวัยรุ่นมั่วสุมอยู่ ประมาณ 10 ราย สามารถระบุได้จำนวน 1 ราย (ไม่ทราบชื่อ และนามสกุล) อายุประมาณ 20 ปีขึ้นไป รูปร่างสมส่วน สีผิวขาว สูงประมาณ 170 เซนติเมตร ย้อมผมสีทอง บางครั้งจะมีการตั้งกลุ่มสังสรรค์ ดื่มสุรา เปิดเครื่องเสียง แต่วัยรุ่นเหล่านี้มักจะเข้ามามั่วสุมเสพกัญชาบริเวณในแยกที่ 3 ซึ่งจะทำการมั่วสุมบนบาทวิถี และริมถนน กีดขวางทางสัญจรของประชาชนที่สัญจรเข้า-ออกเป็นอย่างมาก ช่วงเวลา 18.00-23.00 น. เป็นประจำทุกวัน แต่จะเยอะในวันเสาร์และวันอาทิตย์ ซึ่งเป็นการสร้างความเดือดร้อนต่อประชาชนที่สัญจรผ่าน เป็นอันตราย ต่อเด็กและผู้หญิง เพราะกลุ่มวัยรุ่นจะมีนิสัยอันธพาลประสบปัญหามาเป็นระยะเวลา 5 ปี เบื้องต้นเคยแจ้งเรื่องไปสถานีตำรวจนครบาลวัดพระยาไกร จึงประสงค์ให้หน่วยงานที่เกี่ยวข้องดำเนินการตรวจสอบ

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata